wannaphong/clean_thaiwikipedia huggingface dataset:
# เจ้าสาวนักดาบกับราชาคนเถื่อน
เป็นซีรีส์มังงะญี่ปุ่นที่เขียนและวาดภาพประกอบโดยโนริอากิ โคโตบะ เรื่องนี้ได้รับการตีพิมพ์เป็นตอนในนิตยสารมังงะแนวโชเน็งเบสซัตสึ โชเน็ง แม็กกาซีนของสำนักพิมพ์โคดันชะตั้งแต่เดือนมกราคม พ.ศ. 2564 ซีรีส์อนิเมะทางโทรทัศน์ที่ผลิตโดยสตูดิโอจูมอนโด มีกำหนดออกอากาศในเดือนตุลาคม พ.ศ. 2568

 ตัวละคร 

 สื่อ 
 มังงะ 
เจ้าสาวนักดาบกับราชาคนเถื่อนเขียนและวาดภาพประกอบโดยโนริอากิ โคโตบะ ได้เริ่มตีพิมพ์ครั้งแรกในนิตยสารมังงะแนวโชเน็งเบสซัตสึ โชเน็ง แม็กกาซีนของโคดันชะ เมื่อวันที่ 9 มกราคม พ.ศ. 2564 โคดันชะได้รวบรวมตอนต่างๆ ตีพิมพ์เป็นรูปเล่ม(ทังโกบง) โดยเล่มแรกวางจำหน่ายเมื่อวันที่  ณ วันที่ 9 เมษายน พ.ศ. 2568 ได้ออกจำหน่ายไปแล้วจำนวน 9 เล่ม สำนักพิมพ์ฟีนิกซ์ได้ประกาศเป็นผู้ถือลิขสิทธิ์เรื่องนี้ในฉบับภาษาไทยเมื่อ 23 ธันวาคม พ.ศ. 2564

 จำนวนเล่ม 

 อนิเมะ 
ในเดือนตุลาคม พ.ศ. 2567 มีการประกาศว่ามังงะเรื่องนี้จะได้รับการดัดแปลงเป็นซีรีส์อนิเมะทางโทรทัศน์ ซีรีส์เรื่องนี้จะผลิตโดยสตูดิโอจูมอนโดและกำกับโดย ทาคายูกิ ทานากะ โดยมีบทที่เขียนโดยมิยะ อาซาคาวะ ตัวละครที่ออกแบบโดยมาซาโยชิ คิคุจิ, มายูมิ ฟูจิตะ และฮาจิเมะ ฮาตาเกยามะ และเพลงประกอบที่แต่งโดยอาริซะ โอเคฮาซามะ มีกำหนดออกอากาศในเดือนตุลาคม พ.ศ. 2568

 ผลตอบรับ 
ในเดือนกันยายน พ.ศ. 2565 มังงะเรื่องนี้มียอดจำหน่ายมากกว่า 200,000 เล่ม
# วังบริหาร (ซาตูมาเร)
วังบริหาร  เป็นอาคารสูง 97 เมตรในซาตูมาเร ประเทศโรมาเนีย ถือเป็นอาคารที่สูงที่สุดในทรานซิลวาเนียและสูงที่สุดอาคารหนึ่งในประเทศ ใช้งานเป็นอาคารที่ทำการของสภานครซาตูมาเร และสร้างขึ้นด้วยสถาปัตยกรรมบรูทัลลิสต์Modernismul liric si avatarurile modernismului 

ประวัติศาสตร์
ในทศวรรษ 1960 นครซาตูมาเรมีการพัฒนาสาธารณูปโภคครั้งใหญ่ภายใต้รัฐบาลคอมมิวนิสต์ โดยพรรคคอมมิวนิสต์โรมาเนียประสงค์จะก่อสร้างศูนย์กลางใหม่ให้กับนครซาตูมาเร โดยที่ตรงกลางเป็นอาคารที่จะมาเป็นจุดหมายตาใหม่ของเมือง อาคารเริ่มก่อสร้างในปี 1972 โดยมีสถาปนิกหลักคือนิโกไล โปรุมเบสกู จากยัช และลูโดวิก แกย์ ชาวเมืองซาตูมาเร เป็นผู้ช่วยสถาปนิก อาคารก่อสร้างแล้วเสร็จในปี 1984 โดยใช้แรงงานมากกว่า 1,000 คน

อาคารประกอบด้วยอาคารย่อยสามอาคารและอาคารสูงตรงกลางหนึ่งอาคาร ซึ่งมีความหมายแทนกลุ่มชาติพันธุ์ของเทศมณฑลซาตูมาเร อาคารขนาดเล็กกว่าทั้งสามแทนชาวโรมาเนีย, ชาวเยอรมัน และ ชาวฮังการี โดยมีอาคารใหญ่ตรงกลางเป็นสัญลักษณ์แทนการรวมกันเป็นหนึ่งของทั้งสามกลุ่มชาติพันธุ์

ปัจจุบันอาคารเป็นที่ทำการขององค์การรัฐบาลระดับท้องถิ่น ตั้งแต่สภานครซาตูมาเร สภาจังหวัด และสำนักงานวัฒนธรรม Palatul Administrativ din Satu Mare - cea mai înaltă clădire din Transilvania , Agerpres, March 10, 2014
# พอร์ทานีกรา
พอร์ทานีกรา (ละติน: Porta Nigra, ประตูดำ) เป็นประตูเมืองจากสมัยโรมันในเทรียร์ ประเทศเยอรมนี ปัจจุบันเป็นส่วนหนึ่งของบรรดาสิ่งปลูกสร้างยุคโรมันที่ได้รับการขึ้นทะเบียนแหล่งมรดกโลกโดยยูเนสโกในเทรียร์ ชื่อ Porta Nigra เริ่มใช้มาในสมัยยุคกลาง เนื่องจากหินที่แปรสภาพมามีสีดำ ชื่อดั้งเดิมจากสมัยโรมันนั้นไม่ได้มีการจดบันทึกไว้

พอร์ทานีกราสร้างขึ้นจากหินทรายสีเทาหลังปี ค.ศ. 170 โดยเดิมทีประกอบด้วยหอคอยสูงสี่ชั้นสองหอ แปลนตัวประตูเป็นรูปเกือบครึ่งวงกลม และมีลานแคบ ๆ กั้นอยู่ระหว่างซุ้มประตูทั้งสองฝั่ง กระนั้นไม่เป็นที่ทราบแน่ชัดว่าทำไมประตูเมืองนี้ถึงสร้างไม่แล้วเสร็จแต่แรก

ปัจจุบันประตูนี้ตั้งอยู่ริดมถนนและปิดไม่ให้รถยนต์สัญจรผ่าน แต่เปิดให้นักท่องเที่ยวสามารถเข้าชมได้จนถึงชั้นบน ๆ ของประตู และในฤดูร้อน มัคคุเทศก์ประจำคณะจะแต่งชุดนักรบเซนทูเรียนนำชม
# ท่าอากาศยานนานาชาติซวาร์ตโนช
ท่าอากาศยานนานาชาติซวาร์ตโนช (Zvartnots International Airport)  เป็นท่าอากาศยานนานาชาติที่ให้บริการนครเยเรวาน เมืองหลวงของประเทศอาร์มีเนีย ตั้งอยู่ในซวาร์ตโนช ซึ่งห่างจากเมืองหลวงไป  ท่าอากาศยานนี้เป็นท่าอากาศยานนานาชาติหลักของเยเรวานและของประเทศ รวมถึงมีการใช้งานมากที่สุดในประเทศอาร์มีเนีย

ท่าอากศยานสามารถรับอากาศยานได้ถึงขนาดของอันตอนอฟ อัน-225, โบอิง 747-400 และ แอร์บัส เอ380 โดยมีรันเวย์หมายเลข 09 ที่ติดตั้งระบบ ILS CAT II ซึ่งทำให้อากาศยานสามารถใช้งานได้แม้ในสภาพการมองเห็นต่ำ

ในปี 2019 จำนวนยอดผู้ใช้บริการท่าอากาศยานต่อปีพุ่งสูงเกิน 3 ล้านคนเป็นครั้งแรกในประเทศ และเพิ่มขึ้นเกิน 5 ล้านคนในปี 2023
# ฟรีเดินส์ไรช์ ฮุนเดิร์ทวัสเซอร์
ฟรีดริค ชโทวัสเซอร์ (15 ธันวาคม ค.ศ. 1928 – 19 กุมภาพันธ์ ค.ศ. 2000) หรือเป็นที่รู้จักมากกว่าด้วยนามแฝง ฟรีเดินส์ไรช์ เรเกินทาก ดุงเคิลบุนท์ ฮุนเดิร์ทวัสเซอร์  เป็นศิลปินสาขาทัศนศิลป์Pierre Restany: Die Macht der Kunst, Hundertwasser. Der Maler-König mit den fünf Häuten. Taschen, Köln 2003, , S. 16 และสถาปนิกชาวออสเตรีย มีผลงานโดดเด่นในสาขาการอนุรักษ์สิ่งแวดล้อม เขาเกิดที่เวียนนา ประเทศออสเตรีย และย้ายไปตั้งถิ่นฐานอยู่ที่ฟาร์นอร์ธ ในประเทศนิวซีแลนด์ตั้งแต่คริสต์ทศวรรษ 1970 ที่ซึ่งเขาอยู่อาศัยและสร้างสรรค์ผลงานเป็นส่วนใหญ่ ฮุนแดร์ทวัสเซอร์มีความโดดเด่นที่คติ "ต่อต้านเส้นตรง" และการปฏิบัติตามมาตรฐานใด ๆ ทั้งปวง ซึ่งแสดงออกมาในรูปแบบการออกแบบชิ้นงานและสิ่งปลูกสร้างต่าง ๆ ของเขา ผลงานชิ้นสำคัญของเขาได้แก่ ฮุนแดร์ทวัสเซอเฮาส์ ในเวียนนา

เขาหลงใหลในเส้นโค้งก้นหอย และเรียกเส้นตรงว่า "นอกรีตและไร้ศีลธรรม" และเป็น "สิ่งที่ถูกวาดอย่างขี้ขลาดไปตามกฎเกณฑ์ ปราศจากซึ่งความคิดหรือคสามรู้สึก" เขาตั้งชื่อทฤษฎีศิลปะแบบของเขาว่า "ทรันส์เอาโทมาทิสซึม" ซึ่งมุ่งเน้นที่ประสบการณ์ของผู้ชมมากกว่าของศิลปินผู้สร้างสรรค์ชิ้นงาน แนวคิดนี้ยังแสดงออกผ่านการออกแบบธงชาติใหม่ของนิวซีแลนด์ ที่เขานำเอารูปเส้นโค้งก้นหอยโกรูของวัฒนธรรมเมารีมาใช้

ในการกล่าวสุนทรพจน์ขณะเปลือยกายหลายครั้งในปี ค.ศ. 1967 ถึง 1968 เขากล่าวประณามว่าระบบกริดอันไร้มลทิน ที่ใช้ในสถาปัตยกรรมแบบร่วมสมัยนั้นเป็นการกักขังมนุษยชาติ และเป็นแค่ผลผลิตจากการผลิตทางอุตสาหกรรมCatalogue Raisonné, p. 1177 เขาปฏิเสธคติเหตุผลนิยมและสถาปัตยกรรมที่ออกแบบโดยมีการใช้งานเป็นศูนย์กลางWieland Schmied (ed.), Hundertwasser 1928–2000, Catalogue Raisonné, Cologne: Taschen, 2000/2002, Vol. II, pp. 1167–1172. เขาเชื่อว่าความหมดอาลัยตาอยากที่มนุษย์มีนั้นเกิดจากสถาปัตยกรรมอันสะอาด มีเหตุมีผล และมีหน้าตาเหมือน ๆ กัน แบบที่สร้างตามธรรมเนียมของอาโดล์ฟ โลส์ ผู้ประพันธ์ Ornament and crime (ค.ศ. 1908) เขาเรียกร้องให้บอยคอตสถาปัตยกรรมจำพวกนี้ และหันมาออกแบบสิ่งปลูกสร้างที่มอบสิทธิในการสร้างสรรค์อย่างอิสระของแต่ละบุคคลCat. Rais. p. 1178 

เขามีส่วนร่วมในการรณรงค์อนุรักษ์สิ่งแวดล้อม ต่อต้านพลังงานนิวเคลียร์ รวมถึงพิทักษ์ป่า ทะเล และสัตว์ นอกจากนี้เขายังเป็นผู้สนับสนุนส้วมที่ใช้ระบบย่อยสลาย และแนวคิดของพื้นที่ชุ่มน้ำแบบสร้างขึ้น เขามองว่าขี้ไม่ได้น่าสะอิดสะเอียน แต่เป็นส่วนหนึ่งของวัฏจักรของธรรมชาติ ดังที่เขาเขียนในประกาศ The Holy Shit และในคู่มือการสร้างส้วมระบบย่อยสลายด้วยตนเองManifest Die heilige Scheiße  แนวคิดนี้ยังแสดงออกผ่านการสร้างส้วมฮุนแดร์ทวัสเซอร์ ในคาวาคาวา ประเทศนิวซีแลนด์
# ไอซูวากามัตสึ
ไอซูวากามัตสึ  เป็นนครที่ตั้งอยู่ในจังหวัดฟูกูชิมะ ประเทศญี่ปุ่น มีขนาดพื้นที่  มีจำนวนประชากร ณ วันที่ 1 พฤศจิกายน ค.ศ. 2024 ประมาณ 111,173 คนสถิติทางการของนครไอซูวากามัตสึ  ความหนาแน่นของประชากรอยู่ที่ 290 คนต่อตารางกิโลเมตร นครไอซูวากามัตสึมีประชากรมากเป็นอันดับที่ 4 รองจากนครโคริยามะ นครอิวากิ และนครฟูกูชิมะ

ไอซูวากามัตสึมีสถานะเป็นศูนย์กลางการค้าในระดับท้องถิ่น ในพื้นที่นี้เป็นที่รู้จักจากสาเกและงานเครื่องเคลือบ ปัจจุบันยังมีอุตสาหกรรมสมัยใหม่ ได้แก่ อุตสาหกรรมผ้า แปรรูปไม้ และอิเล็กโทรนิกส์ สถานที่ท่องเที่ยวสำคัญ เช่น ปราสาทสึรูงะ, สวนหลวงโอยาคุเอ็ง, เขาอีโมริ ที่ตั้งของเจดีย์ไอซุซาซาเอโด (Aidzu Sazaedou) และนิชชิงกัง
# การลดสัญญาณรบกวน
การลดสัญญาณรบกวน หรือ การลดเสียงรบกวน (noise reduction) เป็นการประมวลผลสัญญาณประเภทหนึ่งที่ระงับและลดสัญญาณรบกวนที่มีอยู่ในสัญญาณ เช่น เสียงพูด และวิดีโอ (ภาพเคลื่อนไหว)

มีการใช้ในสถานการณ์ต่าง ๆ และเพื่อวัตถุประสงค์ต่าง ๆ โดยหลักแล้ว เช่น การกำจัดสัญญาณรบกวนที่เกิดขึ้นจากความร้อนที่ไม่อาจหลีกเลี่ยงได้เมื่อใช้เซ็นเซอร์รับภาพที่ความไวสูง หรือการกำจัดสัญญาณรบกวนออกจากภาพหรือเสียงที่บันทึกเอาไว้แล้ว
หมวดหมู่:การประมวลผลภาพ
หมวดหมู่:การประมวลผลสัญญาณ
หมวดหมู่:สัญญาณรบกวน
# จังหวัดมุกดาหารในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531
การเลือกตั้งสมาชิกสภาผู้แทนราษฎรจังหวัดมุกดาหาร พ.ศ. 2531 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 กำหนดให้มีขึ้นในวันที่ 24 กรกฎาคม พ.ศ. 2531 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 2 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2529 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คนรายงานวิจัยการเลือกตั้งสมาชิกสภาผู้แทนราษฎร พ.ศ. 2531. กรมการปกครอง กระทรวงมหาดไทย. 2532

 ภาพรวม 

 ผลการเลือกตั้งแบบแบ่งเขต 
เขต 1
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบไปด้วยจังหวัดมุกดาหารทั้งจังหวัด
# SNR
SNR เป็นตัวย่อ อาจหมายถึง

 อัตราส่วนสัญญาณต่อสัญญาณรบกวน 
 ซากมหานวดารา
# วันนวัตกรรมแห่งชาติ
วันนวัตกรรมแห่งชาติ เป็นวันสำคัญที่รัฐบาลไทยกำหนดไว้ตรงกับวันที่ 5 ตุลาคมของทุกปีเพื่อระลึกถึงพระอัจฉริยภาพด้านนวัตกรรมในพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร

 ประวัติ 
พระบาทสมเด็จพระมหาภูมิพลอดุลยเดชมหาราช บรมนาถบพิตรเสด็จพระราชดำเนินแปรพระราชฐานประทับแรม ณ พระตำหนักทักษิณราชนิเวศน์ ตำบลกะลุวอเหนือ อำเภอเมืองนราธิวาส จังหวัดนราธิวาส เป็นประจำทุกปี และเสด็จพระราชดำเนินเยี่ยมราษฎรในพื้นที่เป็นนิจ ปรากฏครั้งแรกเมื่อวันที่ 5 ตุลาคม พ.ศ. 2522 ได้เสด็จพระราชดำเนินเยี่ยมราษฎรใรพื้นที่และทรงทราบถึงปัญหาเรื่องที่ดินทำกิน ต่อมาสำนักงานคณะกรรมการพิเศษเพื่อประสานงานโครงการอันเนื่องมาจากพระราชดำริ (สำนักงาน กปร.) มีมติให้จัดตั้งศูนย์ศึกษาการพัฒนาพิกุลทอง อันเนื่องมาจากพระราชดำริเมื่อวันที่ 6 มกราคม พ.ศ. 2525

เมื่อวันที่ 24 สิงหาคม พ.ศ. 2535 พระบาทสมเด็จพระมหาภูมิพลอดุลยเดชมหาราช บรมนาถบพิตร มีพระราชดำรัสเกี่ยวกับการพัฒนาดินในจังหวัดนราธิวาสด้วยการแกล้งดิน แก่พระเจ้าวรวงศ์เธอ พระองค์เจ้าจักรพันธ์เพ็ญศิริ องคมนตรี สุเมธ ตันติเวชกุล เลขาธิการ กปร. ชิต นิลพานิช ผู้ว่าราชการจังหวัดนราธิวาส เล็ก จินดาสงวน ผู้ช่วยอธิบดีกรมชลประทาน นายอำเภอท้องที่ และข้าราชการที่เกี่ยวข้องในจังหวัดนราธิวาส จากนั้นในวันที่ 5 ตุลาคม พระบาทสมเด็จพระมหาภูมิพลอดุลยเดชมหาราช บรมนาถบพิตร เสด็จพระราชดำเนินทอดพระเนตรการดำเนินโครงการของศูนย์พิกุลทองอันเนื่องมาจากพระราชดำริ มีพระราชดำรัสถึงนวัตกรรมโครงการแกล้งดินให้นำไปศึกษาค้นคว้าเพื่อปรับปรุงดินเปรี้ยวให้ใช้ประโยชน์ทางการเกษตรต่อไป

คณะรัฐมนตรีได้มีมติเมื่อวันที่ 20 มิถุนายน พ.ศ. 2549 เห็นชอบตามที่กระทรวงวิทยาศาสตร์และเทคโนโลยีในขณะนั้น ให้ดำเนินโครงการเทิดพระเกียรติเนื่องในพระราชพิธีฉลองสิริราชสมบัติครบ 60 ปี พ.ศ. 2549 โดยถวายพระราชสมัญญา "พระบิดาแห่งนวัตกรรมไทย" และกำหนดให้วันที่ 5 ตุลาคมของทุกปีเป็นวันนวัตกรรมแห่งชาติ

 กิจกรรม 

 รางวัลนวัตกรรมแห่งชาติ 
สำนักงานนวัตกรรมแห่งชาติ (องค์การมหาชน) จัดประกวดชิงรางวัลนวัตกรรมแห่งชาติเป็นประจำทุกปี ตั้งแต่ปี 2548 เพื่อเทิดพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรเนื่องในวันนวัตกรรมแห่งชาติ โดยผู้ได้รับรางวัลชนะเลิศในแต่ละรายการได้จะรับพระบรมรูปและสิทธิประโยชน์จากสำนักงาน
# จังหวัดมุกดาหารในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526
การเลือกตั้งสมาชิกสภาผู้แทนราษฎรจังหวัดมุกดาหาร พ.ศ. 2526 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 กำหนดให้มีขึ้นในวันที่ 18 เมษายน พ.ศ. 2526 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 2 คน แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คนรายงานวิจัยการเลือกตั้งสมาชิกสภาผู้แทนราษฎร พ.ศ. 2526. กรมการปกครอง กระทรวงมหาดไทย. 2526

การเลือกตั้งครั้งนี้เป็นการเลือกตั้งสมาชิกสภาผู้แทนราษฎรครั้งแรกของจังหวัดมุกดาหาร หลังจากแยกตัวออกจากจังหวัดนครพนม เมื่อ พ.ศ. 2525 โดยการแยกตัวของจังหวัดมุกดาหาร เกิดขึ้นในจังหวะเดียวกันกับการปรับจำนวนเก้าอี้ในเขตเลือกตั้ง ทำให้จำนวนสมาชิกสภาผู้แทนราษฎรจังหวัดมุกดาหารจึงลดลงเหลือ 2 คน

 ภาพรวม 

 ผลการเลือกตั้งแบบแบ่งเขต 
เขต 1
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบไปด้วยจังหวัดมุกดาหารทั้งจังหวัด
# จังหวัดมุกดาหารในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529
การเลือกตั้งสมาชิกสภาผู้แทนราษฎรจังหวัดมุกดาหาร พ.ศ. 2529 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 กำหนดให้มีขึ้นในวันที่ 27 กรกฎาคม พ.ศ. 2529 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 2 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2526 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คนรายงานวิจัยการเลือกตั้งสมาชิกสภาผู้แทนราษฎร พ.ศ. 2529. กรมการปกครอง กระทรวงมหาดไทย. 2530

 ภาพรวม 

 ผลการเลือกตั้งแบบแบ่งเขต 
เขต 1
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบไปด้วยจังหวัดมุกดาหารทั้งจังหวัด
# กระบวนการเฟ้นสุ่ม
ในทฤษฎีความน่าจะเป็น กระบวนการเฟ้นสุ่ม (stochastic process) หรือ กระบวนการสุ่ม (random process) เป็นแบบจำลองทางคณิตศาสตร์ของตัวแปรสุ่ม ที่เปลี่ยนแปลงไปตามเงื่อนไขต่าง ๆ เช่น เวลา ใช้เป็นแบบจำลองความน่าจะเป็นในการอธิบายการเคลื่อนที่แบบสุ่มของอนุภาคเช่น การเคลื่อนที่แบบบราวน์ รวมถึงความผันผวนของราคาหุ้น อัตราแลกเปลี่ยนเงินตรา

 ตัวอย่าง 
แบบจำลองทางคณิตศาสตร์ของการเคลื่อนที่แบบบราวน์คือ กระบวนการวีเนอร์ เป็นตัวอย่างทั่วไปของกระบวนการเฟ้นสุ่มที่รับค่าในปริภูมิแบบยุคลิดในเวลาต่อเนื่องกัน นอกจากกระบวนการของวีเนอร์แล้ว ยังมีกระบวนการสุ่มอื่น ๆ เช่น กระบวนการแบบบวก (กระบวนการเลวี), กระบวนการเกาส์, มาร์ทิงเกล, กระบวนการมาร์คอฟ, ลูกโซ่มาร์คอฟ และ กระบวนการคงที่ เป็นต้น
# อัตราส่วนสัญญาณต่อสัญญาณรบกวน
อัตราส่วนสัญญาณต่อสัญญาณรบกวน (signal-to-noise ratio หรือ signal-noise ratio) คือค่าที่ใช้ในทฤษฎีสารสนเทศ วิศวกรรมอิเล็กทรอนิกส์ เป็นอัตราส่วนของสัญญาณต่อสัญญาณรบกวน

อัตราส่วนสัญญาณต่อสัญญาณรบกวนมักเขียนด้วยตัวย่อเป็น SNR หรือไม่ก็ S/N

ยิ่งอัตราส่วนสัญญาณต่อสัญญาณรบกวนสูงเท่าใด อิทธิพลของสัญญาณรบกวนต่อการส่งสัญญาณก็จะยิ่งน้อยลงเท่านั้น ในทางกลับกัน ถ้ายิ่งค่าต่ำลง อิทธิพลของสัญญาณรบกวนก็จะยิ่งมากขึ้นเท่านั้น ดังนั้นโดยทั่วไปแล้วค่านี้ยิ่งสูงก็ยิ่งหมายความว่าสัญญาณมีความชัดเจน ดีกว่า

 คำนิยาม 
อัตราส่วนสัญญาณต่อสัญญาณรบกวนคำนวณได้จากความแปรปรวนของสัญญาณหารด้วยความแปรปรวนของสัญญาณรบกวน

คำจำกัดความของสัญญาณและสัญญาณรบกวนขึ้นอยู่กับสิ่งที่กำลังพิจารณา สัญญาณรบกวนไม่จำเป็นต้องมาจากกระบวนการเฟ้นสุ่มเสมอไป

เมื่อพิจารณาความแปรปรวนของสัญญาณจริง S และสัญญาณรบกวน N อาจแสดงออกมาเป็นสูตรได้ดังนี้

 
 P = กำลังสัญญาณ
 P = กำลังสัญญาณรบกวน
 A = ค่ายังผลของความดันสัญญาณ
 A  = ค่ายังผลของความดันสัญญาณรบกวน

ในทางวิศวกรรมไฟฟ้า ความแปรปรวนคือกำลังไฟฟ้าของส่วนประกอบไฟฟ้ากระแสสลับ ดังนั้นจึงมักแสดงด้วยอักษร P พิจารณาเฉพาะส่วนประกอบไฟฟ้ากระแสสลับโดยไม่รวมส่วนประกอบไฟฟ้ากระแสตรงซึ่งสอดคล้องกับค่าเฉลี่ย A คือ ค่ายังผล (ค่าเฉลี่ยกำลังสอง) ของส่วนเบี่ยงเบน ซึ่งในทางวิศวกรรมไฟฟ้าคือส่วนประกอบของ กระแสไฟฟ้า หรือ แรงดันไฟฟ้า ของไฟฟ้ากระแสสลับ

ไม่ว่าสนามหรือปริมาณทางกายภาพจะเป็นอย่างไร ก็มักจะเรียกว่า "กำลัง" และแสดงด้วยอักษร P แต่ในความเป็นจริงแล้ว ไม่จำเป็นต้องเป็นค่าพลังงาน ตัวอย่างเช่น ความสว่าง ในวิดีโอ หรือ ในการวัดปริมาณทางกายภาพทั้งหลาย ได้แก่ ความยาว และ มวล

 ประสิทธิภาพในการสื่อสาร 
หากสัญญาณมีการแจกแจงปรกติ ความจุช่องสัญญาณของเส้นทางการส่งสัญญาณจะคำนวณได้จากทฤษฎีบทแชนนอน–ฮาร์ตลีย์

 

โดย B คือ ความกว้างแถบ จะเป็นเครื่องหมายเท่าเมื่อวิธีการสื่อสารเหมาะสมที่สุด

ยิ่งอัตราส่วนสัญญาณต่อสัญญาณรบกวนสูงเท่าไร ประสิทธิภาพการสื่อสารก็จะยิ่งดีขึ้นเท่านั้น โดยเฉพาะถ้าหาก  แล้วจะได้ว่า

 

และประสิทธิภาพในการสื่อสารจะเป็นสัดส่วนกับอัตราส่วนสัญญาณต่อสัญญาณรบกวนที่แสดงเป็นเดซิเบล
# หลุยส์ บราวน์
หลุยส์ จอย บราวน์ (เกิด 25 กรกฎาคม พ.ศ. 2521) เป็นหญิงชาวอังกฤษซึ่งเป็นมนุษย์คนแรกที่เกิดจากการทดลองการปฏิสนธินอกร่างกาย การเกิดของเธอซึ่งปฏิบัติตามขั้นตอนที่ริเริ่มในอังกฤษได้รับการยกว่าเป็นหนึ่งใน "ความก้าวหน้าทางการแพทย์ที่น่าทึ่งที่สุดในศตวรรษที่ 20"

 การเกิดและชีวิตช่วงต้น 
หลุยส์ จอย บราวน์เกิดที่ ในแลงคาเชอร์ โดยการผ่าท้องทำคลอดตามที่วางแผนโดย มีน้ำหนักแรกคลอด 5 ปอนด์ 12 ออนซ์ (2.608 กก.) พ่อแม่ของเธอ เลสลีย์และจอห์น บราวน์ พยายามตั้งครรภ์ตามธรรมชาติมาเป็นเวลาเก้าปี แต่เลสลีย์พบว่ามีภาวะแทรกซ้อนจาก"World's first IVF baby marks 30th birthday",  Agence France-Presse, 23 July 2008. Retrieved 24 July 2008.

เมื่อวันที่ 10 พฤศจิกายน พ.ศ. 2520 เลสลีย์ บราวน์ได้เข้ารับการรักษาด้วยวิธีที่ต่อมารู้จักกันในชื่อการปฏิสนธินอกร่างกาย ที่พัฒนาโดย,  และ เพอร์ดีเป็นคนแรกที่เห็นเซลล์ตัวอ่อนของบราวน์แบ่งตัว เอ็ดเวิร์ดส์ซึ่งเป็นเพียงคนเดียวที่ยังมีชีวิตอยู่เข้ารับรางวัลโนเบลสาขาการแพทย์ใน พ.ศ. 2553 จากผลงานนี้ ในเดือนมีนาคม พ.ศ. 2565 มีการติดตั้งแผ่นป้ายที่โรงพยาบาลรอแยลโอล์ดดัมเพื่อบันทึกความสำคัญของผลงานจากมูเรียล แฮร์ริส และฌอน เพอร์ดี แม้ว่าสื่อกล่าวถึงบราวน์ว่าเป็น "เด็กหลอดแก้ว" แต่การปฏิสนธิของเธอเกิดขึ้นในจานเพาะเชื้อ ส่วนนาตาลี บราวน์ น้องสาวของเธอเกิดจากการปฏิสนธินอกร่างกายเช่นกันในสี่ปีต่อมา เป็นคนที่ 40 ของโลกที่เกิดจากการปฏิสนธิด้วยวิธีนี้ ในเดือนพฤษภาคม พ.ศ. 2542 นาตาลีเป็นมนุษย์คนแรกที่เกิดจากการปฏิสนธินอกร่างกายที่ให้กำเนิดบุตรของตนตามธรรมชาติ

 การงานและชีวิตครอบครัว 
เมื่อ พ.ศ. 2547 บราวน์แต่งงานกับเวสลีย์ มัลลินเดอร์ พนักงานเฝ้าประตูไนท์คลับ โดยเอ็ดเวิร์ดเข้าร่วมงานแต่งงานของพวกเขา ลูกชายคนแรกของพวกเขาเกิดจากการตั้งครรภ์ตามธรรมชาติเมื่อวันที่ 20 ธันวาคม พ.ศ. 2549

พ่อของบราวน์เสียชีวิตเมื่อ พ.ศ. 2549Grady, Denise (23 June 2012). "Lesley Brown, Mother of World's First 'Test-Tube Baby,' Dies at 64", The New York Times. Retrieved 8 August 2020. ส่วนแม่ของเธอเสียชีวิตเมื่อวันที่ 6 มิถุนายน พ.ศ. 2555 ที่ ในวัย 64 ปี จากภาวะแทรกซ้อนจากการติดเชื้อในถุงน้ำดี

 ประเด็นด้านจริยธรรมและศาสนา 
แม้ว่าครอบครัวบราวน์จะทราบว่ากระบวนการดังกล่าวยังเป็นการทดลอง แต่แพทย์ไม่ได้แจ้งว่ายังไม่มีทารกที่เกิดจากกระบวนการนี้ เรื่องนี้ทำให้เกิดคำถามเกี่ยวกับกระบวนการขอความยินยอมMarantz Henig, Robin. Pandora's Baby, Houghton Mifflin, 2004, p 134

ในปี พ.ศ. 2521 เมื่อมีผู้ถามถึงปฏิกิริยาต่อการเกิดของบราวน์ พระคาดินัลคาร์ดินัลอัลบิโน ลูเชียนี อัครบิดรแห่งเวนิส (ต่อมาได้รับการแต่งตั้งเป็นสมเด็จพระสันตะปาปายอห์น ปอลที่ 1) แสดงความกังวลเกี่ยวกับความเป็นไปได้ที่การผสมเทียมอาจทำให้ผู้หญิงถูกใช้เป็น "โรงงานผลิตเด็ก" แต่ปฏิเสธที่จะประณามพ่อแม่ของเด็กProspettive nel Mondo,1 August 1978; Luciani, Opera Omnia, vol. 8, pp. 571–72. โดยระบุว่าพวกเขาเพียงแค่ต้องการมีบุตรเท่านั้น

 สิ่งตีพิมพ์
# สัญญาณรบกวนแบบเกาส์
สัญญาณรบกวนแบบเกาส์ (Gaussian noise) เป็นสัญญาณรบกวนที่มีฟังก์ชันความหนาแน่นของความน่าจะเป็นเป็นการแจกแจงแบบเกาส์

ให้  เป็นตัวแปรสุ่มที่มีการแจกแจงเป็นแบบเกาส์ ฟังก์ชันความหนาแน่นของความน่าจะเป็น  จะเป็น

 

ในที่นี้  คือค่าเฉลี่ย  คือค่าเบี่ยงเบนมาตรฐาน 

มีกรณีพิเศษเรียกว่าสัญญาณรบกวนแบบเกาส์สีขาว (white Gaussian noise) ซึ่งเป็นกรณีที่ค่าของค่าผสมของเวลาใด ๆ มี การแจกแจงเหมือนกัน มี ความเป็นอิสระต่อกัน สัญญาณรบกวนแบบเกาส์สามารถถูกใช้เป็น สัญญาณรบกวนสีขาวเสริมเข้าไปเพื่อสร้างสัญญาณรบกวนแบบเกาส์สีขาวบวกเพิ่ม ซึ่งมีการใช้ในการทดสอบหรือการสร้างแบบจำลองช่องสัญญาณ

ในทางโทรคมนาคมและเครือข่ายคอมพิวเตอร์ เส้นทางการสื่อสารอาจได้รับผลกระทบจากสัญญาณรบกวนแบบเกาส์ในขอบเขตกว้าง ที่เกิดจากแหล่งกำเนิดธรรมชาติหลายชนิด เช่น การสั่นด้วยความร้อนของอะตอมในตัวนำ (หรือที่เรียกว่า สัญญาณรบกวนจอห์นสัน–นือควิสต์), สัญญาณรบกวนปะทุ, การแผ่รังสีของวัตถุดำจากวัตถุอื่น ๆ บนพื้นโลก รวมถึงจากวัตถุทางดาราศาสตร์อย่างดวงอาทิตย์

 สัญญาณรบกวนแบบเกาส์ในภาพดิจิทัล 
แหล่งที่มาหลักของสัญญาณรบกวนแบบเกาส์ในภาพดิจิทัลเกิดขึ้นระหว่างการรับภาพ สาเหตุอาจเนื่องมาจาก แสงไม่เพียงพอ สัญญาณรบกวนของเซนเซอร์รูปภาพเนื่องจากอุณหภูมิสูง และสัญญาณรบกวนวงจรอิเล็กทรอนิกส์ระหว่างการส่งสัญญาณ

ในการประมวลผลภาพดิจิทัล สัญญาณรบกวนแบบเกาส์สามารถลดลงได้โดยใช้การกรองเชิงปริภูมิ เมื่อปรับภาพให้เรียบ ระบบจะจัดการกับความถี่สูงที่บดบังขอบหรือรายละเอียดของภาพในส่วนปลีกย่อย ซึ่งอาจส่งผลให้เกิดภาพเบลอซึ่งไม่พึงประสงค์ได้ เทคนิคการกรองเชิงปริภูมิแบบดั้งเดิมสำหรับ การลดสัญญาณรบกวน ได้แก่ การกรองด้วยค่าเฉลี่ย การกรองด้วยค่ามัธยฐาน และ การทำเบลอแบบเกาส์ เป็นต้น
# เพสโต้ (เพนกวิน)
เพสโต้ (ฟักออกมาเมื่อวันที่ 30 มกราคม 2024) เป็นลูก นกเพนกวินราชา ที่อาศัยอยู่ในซีไลฟ์ เมลเบิร์น อควาเรียมที่เมืองเมลเบิร์น ซึ่งได้รับความสนใจเป็นอย่างมากในเดือนกันยายน 2024 เนื่องจากมีขนาดตัวที่ใหญ่เป็นพิเศษในช่วงวัยทารก

 ชีวิต 
เพสโต้ฟักออกมาเมื่อวันที่ 30 มกราคม 2024 ที่ซีไลฟ์ เมลเบิร์น อควาเรียม และมีน้ำหนัก  เมื่อแรกเกิด  พ่อแท้ ๆ ของเพสโต้มีชื่อว่าเบลค ซึ่งเป็นนกเพนกวินราชาอีกตัวที่อาศัยอยู่ในพิพิธภัณฑ์สัตว์น้ำ  ถึงอย่างนั้นผู้ดูแลก็เลือกที่จะให้นกเพนกวินที่อายุน้อยกว่าสองตัว คือ แทงโก้และฮัดสัน เลี้ยงเพสโต้เป็นพ่อแม่บุญธรรม เพสโต้เป็นลูกนกเพนกวินราชาตัวแรกที่ฟักออกจากไข่ที่พิพิธภัณฑ์สัตว์น้ำนี้ตั้งแต่ปี 2022 เพสโต้ได้รับการจัดแสดงครั้งแรกที่พิพิธภัณฑ์สัตว์น้ำในเดือนเมษายน ค.ศ. 2024

เพสโต้ได้รับความสนใจอย่างล้นหลามออนไลน์ และกลายเป็นมีมบนติ๊กต็อกเนื่องจากขนาดตัวที่ใหญ่ของเขา แฟน ๆ มักจะเรียกเขาความเอ็นดูว่าเป็น "fatty (ต้าวอ้วน) " "absolute unit (เจ้าบึ้ก) " และ "linebacker" Turnbull, Tiffanie. "Meet Pesto: the fat baby penguin and viral superstar". BBC News. Archived from the original on 26 September 2024. Retrieved 26 September 2024. ขณะไปเยือนเมลเบิร์นเพื่อชมการแข่งขัน AFL Grand Final ปี 2024 นักร้องชาวอเมริกัน เคที เพร์รี กล่าวว่าเธออยากจะจูบเพสโต้  เธอได้เจอกับเจ้าเพนกวินในวันที่ 27 กันยายน แต่เธอก็ไม่ได้จูบมันเนื่องจากมาตรการด้านความปลอดภัยทางชีวภาพ
# โทชิกิ คูมาไง
โทชิกิ คูมาไง (, เกิด 18 กันยายน 2007) เป็นนักแสดงและนักพากย์ ชาวญี่ปุ่น เกิดที่จังหวัดโอกายามะ เป็นอดีตนักแสดงเด็ก สังกัดอาเวกซ์พิกเจอร์

 ผลงานพากย์ 
 เมดสาวนักฆ่า (โยโกยะ ฮิโตโยชิ)
 ทาซูเก็ตสึ: โหวตข้างตาย (ไรอง โอโนะ)
# พระยาลพะนรินทร์เรืองศักดิ์ (วงษ์ จารุจินดา)
มหาอำมาตย์ตรี พระยาลพะนรินทร์เรืองศักดิ์ (วงษ์ จารุจินดา) (20 กุมภาพันธ์ 2427 – 10 เมษายน 2474) เป็นขุนนางชาวสยาม เป็นอดีตอธิบดีผู้พิพากษาศาลพระราชอาญา อดีตผู้พิพากษาศาลจังหวัดน่าน อดีตผู้พิพากษาศาลจังหวัดสมุทรสาคร

พระยาลพะนรินทร์เรืองศักดิ์มีนามเดิมว่า วงษ์ จารุจินดา เกิดเมื่อวันที่ 20 กุมภาพันธ์ 2427 เป็นบุตรชายของเจ้าพระยาสุรบดินทรสุรินทรฦๅชัย (พร จารุจินดา) ที่เกิดแต่คุณหญิงบุญรอด สุรินทรฦๅชัย (สกุลเดิม วัชราภัย) มีพี่น้องร่วมมารดา 2 คนและต่างมารดาอีก 10 คน ด้านชีวิตครอบครัวสมรสกับ คุณหญิงเสริม ลพะนรินทร์เรืองศักดิ์ (สกุลเดิม โชติกเสถียร) บุตรสาวของพระยาพิพิธภัณฑ์วิจารณ์ (เจริญ โชติกเสถียร) แต่ไม่มีบุตร-ธิดา เป็นคู่เขยกับพลเอกหลวงสุรณรงค์ (ธงไชย โชติกเสถียร) อดีตสมุหราชองครักษ์และอดีตองคมนตรีในรัชสมัยพระบาทสมเด็จพระมหาภูมิพลอดุลยเดชมหาราช บรมนาถบพิตร เนื่องจากพลเอกหลวงสุรณรงค์สมรสกับคุณหญิงสุย บุตรสาวอีกคนหนึ่งของพระยาพิพิธภัณฑ์วิจารณ์

มหาอำมาตย์ตรี พระยาลพะนรินทร์เรืองศักดิ์ ถึงแก่กรรมด้วยโรคไข้รากสาดน้อย เมื่อวันที่ 10 เมษายน 2474 ขณะอายุได้ 47 ปี

 ตำแหน่ง ยศ และบรรดาศักดิ์ 
 25 พฤษภาคม 2448 – หลวงนรอัฏบัญชา ถือศักดินา 600
 2451 – ผู้พิพากษาศาลจังหวัดน่าน
 7 สิงหาคม 2454 – อำมาตย์โท
 5 กันยายน 2456 – ผู้พิพากษาศาลมณฑลนครไชยศรี
 2457 – ผู้พิพากษาศาลจังหวัดสมุทรสาคร
 26 ธันวาคม 2459 – พระทิพยมณฑาดุล มนูญนิรุกตี ถือศักดินา 800
 11 มกราคม 2461 – ว่าที่อธิบดีผู้พิพากษาศาลมณฑลสุราษฎร์
 2462 – ย้ายไปเป็นว่าที่อธิบดีผู้พิพากษาศาลมณฑลปัตตานี เลื่อนยศเป็นอำมาตย์เอก
 2463 – เป็นอธิบดีผู้พิพากษาศาลมณฑลปัตตานี เลื่อนบรรดาศักดิ์เป็นพระยาลพะนรินทร์เรืองศักดิ์
 26 พฤษภาคม 2465 – ผู้พิพากษาศาลอุทธรณ์กรุงเทพฯ
 5 เมษายน 2472 – ว่าที่อธิบดีผู้พิพากษาศาลพระราชอาญา
 8 พฤศจิกายน 2472 – มหาอำมาตย์ตรี
 17 ธันวาคม 2472 – อธิบดีผู้พิพากษาศาลพระราชอาญา

 เครื่องราชอิสริยาภรณ์
# รักซ่อนรส
รักซ่อนรส เป็นละครโทรทัศน์ไทยแนวสุขนาฏกรรมจินตนิยม ที่ถูกนำมาสร้างแล้วทั้งหมด 2 ครั้ง 

ครั้งแรกกำกับโดยธีระศักดิ์ พรหมเงิน นำแสดงโดยสันติ วีระบุญชัยและสาวิกา ไชยเดช ออกอากาศทุกวันศุกร์ – อาทิตย์ เวลา 20.25 น. ระหว่างวันที่ 26 กุมภาพันธ์ - 28 มีนาคม พ.ศ. 2553 

ครั้งที่สองกำกับโดยพลสิน แซ่หล่อ นำแสดงโดยชนะพล สัตยาและเสฏฐนันท์ ทองสมบุญ ออกอากาศทุกวันจันทร์ – พฤหัสบดี เวลา 18.00 น. ตั้งแต่วันที่ 4 กันยายน - 24 ตุลาคม พ.ศ. 2567

 นักแสดง 
 ปี พ.ศ. 2553 พ.ศ. 2567 สถานีออกอากาศ  ช่อง 7 บริษัทผู้ผลิต  กันตนา บทโทรทัศน์  ธนินทร  อุชุภาพ  กฤติญา สัมฤทธิ์ประสงค์  หมึก-ปริญ กำกับการแสดง ธีระศักดิ์ พรหมเงิน  พลสิน แซ่หล่อ บทบาท   นักแสดงหลัก พรวุฒิ เจริญโภคทรัพย์ (ตั้ม)  ฐสิษฐ์ สินคณาวิวัฒน์ ชนะพล สัตยา ฟ้าใส พัชรกานต์กุล  สาวิกา ไชยเดช เสฏฐนันท์ ทองสมบุญ อธิป  ธีร์ วณิชนันทธาดา อัครพรรฒ บุนนาค ฝนทิพย์ พัชรกานต์กุล  วรรษมน แซ่ตั้ง อภิสรา วงศ์ทัศนีโย บทบาท    นักแสดงสมทบ พรฤดี เจริญโภคทรัพย์ (ฤดี)  มาริสา อานิต้า กวินตรา โพธิจักร พฤกษ์ เจริญโภคทรัพย์   พสธร ทรงถาวรทวี ชฎาฉัตร  ชวัลกร วรรธนพิสิฐกุล เลลาณี ทศพร พยัคฆ์  นพพล พิทักษ์โล่พานิช ธวัชนินทร์ ดารายน ปภาดา เจริญโภคทรัพย์   กชกร นิมากรณ์ จักริน เจริญโภคทรัพย์   ธีรพงศ์ เหลียวรักวงศ์ อำนาจ  สมภพ เบญจาธิกุล ตฤณ เศรษฐโชค เสี่ยบุญ   ขจรศักดิ์ รัตนนิสสัย อรุณ พัชรกานต์กุล  เดือนเต็ม สาลิตุล วิยะดา โกมารกุล ณ นคร เมฆ พัชรกานต์กุล  รจนกร อยู่หน้า ด.ช.ศิฏวศิลป์ กบิลชลธิศ โสภี   รสริน จันทรา รัญจวน   ประถมาภรณ์ รัตนภักดี จ้อจี้   สุภัทรภณ กสิกรรม ศักดิ์ชาย  เกริก ชิลเลอร์ จตุรภัทร พันลูกท้าว ก๊อย   กาญศิริ ศิริมาตย์ จี๊ด   สุธิรจน์ ศรีเพชร หนูนา   สฤญญา เอี่ยมสะอาด บทบาท   นักแสดงรับเชิญ อาทิตย์ พัชรกานต์กุล   อุเทน พรหมมินทร์ กระเจี๊ยบ   เนาวรัตน์ ซื่อสัตย์ คล้าว   วิฑูรย์ ลิ่วลักษณ์ สุชิน  ณพสิทธิ์ เที่ยงธรรม จุลศักดิ์ หาญคุณะเศรษฐ์    ชัชวาร บุญทอง   ด้วง  วรัญญู สุวรรณ    ปัณณธร วรัญญวัฒนาฟางชัชวาร บุญทอง  จันทร์  จันทรัตว์ นิตยสุนทรวิชญ์    อติชาติ ลาวัณย์เสถียร